open-index/open-wikipedia-markdown huggingface dataset:
ইতামার ফ্রাঁকু

**ইতামার আউগুস্তু ফ্রাঁকু** () (জন্ম ২৮শে জুন, ১৯৩১ - ২ জুলাই ২০১১ ) একজন ব্রাজিলিয়ান রাজনীতিবিদ, যিনি ২৯ ডিসেম্বর ১৯৯২ থেকে ৩১ ডিসেম্বর ১৯৯৪ পর্যন্ত ব্রাজিলের ৩৩ তম রাষ্ট্রপতি হিসাবে দায়িত্ব পালন করেছিলেন। 

ফ্রাঁকু কর্মজীবনের শুরুতে ছিলেন মিনাস জেরাইস রাজ্যের একজন প্রকৌশলী। ১৯৫৫ সালে তিনি জুইস দি ফুরা-র প্রকৌশল বিশ্ববিদ্যালয় থেকে পুরকৌশলে স্নাতক হন। ১৯৬৭ সালে তিনি স্বীয় শহর জুইস দি ফুরা-র মেয়র নির্বাচিত হন এবং ১৯৭১ সাল পর্যন্ত মেয়র থাকেন। ১৯৭৩ সালে তিনি আবার সেখানকার মেয়র নির্বাচিত হন। ১৯৭৪ সালে তিনি মেয়র পদ থেকে পদত্যাগ করেন এবং সামরিক জান্তার মতের বিরুদ্ধে মিনাস জেরাইস রাজ্যের সিনেটে নির্বাচিত হন। ১৯৮২ সালে তিনি আবার একই আসন থেকে সিনেটে নির্বাচিত হন। কিন্তু ১৯৮৬ সালে তিনি রাজ্যটির গভর্নর নির্বাচনে পরাজিত হন। ১৯৮৮ সালে ব্রাজিলের রাষ্ট্রপতি সার্নেইয়ের বিরুদ্ধে দুর্নীতির অভিযোগ খতিয়ে দেখার জন্য যে কমিটি গঠন করা হয়, তিনি তার সভাপতি ছিলেন। ১৯৮৯ সালে ব্রাজিলের পরবর্তী রাষ্ট্রপতি নির্বাচনে প্রার্থী ফের্‌নাঁদু কলর দি মেলু-র নিবাচনী প্রচারণায় অবদান রাখেন এবং কলর রাষ্ট্রপতি নির্বাচিত হলে এর প্রতিদানে তিনি উপ-রাষ্ট্রপতি পদ লাভ করেন। কিন্তু শিঘ্রই তিনি কলরের দল ত্যাগ করেন। দুর্নীতির অভিযোগে ১৯৯২ সালের অক্টোবরে কলর অভিযুক্ত হলে ফ্রাঁকু দেশের শাসনভার হাতে নেন এবং কলরের পদত্যাগের পর ২৯শে ডিসেম্বর দেশটির রাষ্ট্রপতি হন। ব্রাজিলের লাগামহীন মুদ্রাস্ফীতি (১৯৯৩ সালে এর পরিমাণ ছিল প্রায় ৬০০০%) রোধের লক্ষ্যে তিনি ব্রাজিলের মুদ্রাব্যবস্থার সংস্কার করেন এবং মার্কিন ডলারের বিপরীতে ব্রাজিলের নতুন মুদ্রা রেয়ালের প্রচলন করেন। ১৯৯৪ সালে তিনি সাংবিধানিক সংস্কারের মাধ্যমে ব্রাজিলের গণতান্ত্রিক ও উদারনৈতিক ভিত্তি শক্ত করার প্রয়াস পান। এই সংস্কারে রাষ্ট্রপতির মেয়াদ ৪ বছরের জন্য সীমাবদ্ধ করা হয় এবং প্রথমবারের মত ব্রাজিলের আদিবাসী আমেরিকানদের আংশিক স্বায়ত্বশাসন দেয়া হয়। শাসনকাল শেষ হবার পর তিনি পরবর্তী নির্বাচন বিজেতা ফের্‌নাঁদু এঁরিকি কার্দোজু-র হাতে ক্ষমতা হস্তান্তর করেন। উল্লেখ্য, কার্দোজু তার সরকারের অর্থমন্ত্রী ছিলেন। এরপর তিনি পর্তুগালে ও পরবর্তীতে ওয়াশিংটন ডিসি-তে অর্গানাইজেশন অফ আমেরিকান স্টেট্‌স-এ ব্রাজিলের দূত হিসেবে কাজ করেন। ১৯৯৮ সালে তিনি মিনাস জেরাইস রাজ্যের গভর্নর হন ও ২০০৩ সাল পর্যন্ত সেখানে ছিলেন। এরপর তিনি ইতালিতে ব্রাজিলের রাষ্ট্রদূত হিসেবে কাজ করেন এবং ২০০৫ সালে পদটি ছেড়ে দেন।

## তথ্যসূত্র

বিষয়শ্রেণী:ব্রাজিলের রাষ্ট্রপতি
বিষয়শ্রেণী:ব্রাজিলীয় রাজনীতিবিদ
বিষয়শ্রেণী:১৯৩১-এ জন্ম
বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি
বিষয়শ্রেণী:জার্মান বংশোদ্ভূত ব্রাজিলীয় ব্যক্তি
বিষয়শ্রেণী:১৯২৯-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:লিউকিমিয়ায় মৃত্যু
এদুয়ার্দো ফ্রেই মোন্তাল্‌বা

**এদুয়ার্দো নিকানোর ফ্রেই মোন্তাল্‌বা** (স্পেনীয় ভাষায়: Eduardo Niconor Frei Montalva) (১৬ই জানুয়ারি, ১৯১১ – ২২শে জানুয়ারি, ১৯৮২) ১৯৬৪ সাল থেকে ১৯৭০ সাল পর্যন্ত চিলির রাষ্ট্রপতি ছিলেন। মোন্তাল্‌বা চিলির এক ধনী ক্যাথলিক পরিবারে জন্ম নেন। তিনি ১৯৩৩ সালে চিলির ক্যাথলিক বিশ্ববিদ্যালয় থেকে আইন বিষয়ে স্নাতক হন এবং একই বিশ্ববিদ্যালয়ে শ্রমিক আইনের উপর অধ্যাপনা শুরু করেন। রক্ষণশীল দলের সদস্য হিসেবে রাজনীতি শুরু করলেও তিনি ফ্যাসিবাদ-বিরোধী ক্যাথলিক আন্দোলন ফালান্‌হে নাসিওনাল (Falange Nacional)-এর একজন প্রতিষ্ঠাদানকারী নেতায় পরিণত হন। দলটি ১৯৫৭ সালে পার্তিদো দেমক্রাতিকো ক্রিস্তিয়ানো নাম নেয় (Partido Demócratico Cristiano)। এর আগে ১৯৪৫ সালে তিনি চিলির পূর্তমন্ত্রী এবং ১৯৪৯ সালে চিলির সিনেটের সদস্য ছিলেন। তিনি ১৯৬৪ সালে সালবাদোর আইয়েন্দেকে বড় ব্যবধানে পরাজিত করে চিলির রাষ্ট্রপতি নির্বাচনে জয়লাভ করেন। তবে বামপন্থী আইয়েন্দে যাতে ক্ষমতায় আসতে না পারে, এ জন্য মোন্তাল্‌বা মার্কিন গোয়েন্দা সংস্থা সিআইএ-র কাছ থেকে গোপনে প্রায় ৩০ লক্ষ মার্কিন ডলার সাহায্য পান, যা তার নির্বাচনী প্রচারণায় তথা প্রোপাগান্ডায় ব্যয় করা হয়। 

তিনি শিক্ষা ও সমাজকল্যাণের সম্প্রসারণ, কৃষি সংস্কার, ও চিলির তামার খনিগুলির আংশিক জাতীয়করণের বিভিন্ন প্রকল্প শুরু করেন। চিলির তামার খনিগুলির মূল নিয়ন্ত্রণ তখন আমেরিকান কোম্পানিদের হাতে ছিল। কিন্তু তার সংস্কার কাজগুলি রক্ষণশীলেরা পছন্দ করে নি। বামপন্থীরাও মুদ্রাস্ফীতি ও শ্রমিক অসন্তোষের ব্যাপারে তার কাজকর্ম এবং সম্পদের কার্যকরী পুনর্বিতরণে তার ব্যর্থতাকে সুনজরে দেখেনি। ফলে ১৯৭০ সালে বামপন্থী সালবাদোর আইয়েন্দে চিলির রাষ্ট্রপতি নির্বাচিত হন এবং মোন্তাল্‌বা রাজনীতি থেকে অবসর নেন।

## তথ্যসূত্র


বিষয়শ্রেণী:চিলির রাষ্ট্রপতি
বিষয়শ্রেণী:চিলীয় রাজনীতিবিদ
বিষয়শ্রেণী:চিলির পন্টিফিক্যাল ক্যাথলিক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯১১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:জীবাণুদূষণে মৃত্যু
এদুয়ার্দো ফ্রেই রুইস-তাগ্‌লে

**এদুয়ার্দো ফ্রেই রুইস-তাগ্‌লে** (স্পেনীয় ভাষায়: Eduardo Frei Ruiz-Tagle) (জন্ম ২৪শে জুন, ১৯৪২) ১৯৯৪ সাল থেকে ২০০০ সাল পর্যন্ত চিলির রাষ্ট্রপতি ছিলেন। তিনি চিলির প্রাক্তন রাষ্ট্রপতি এদুয়ার্দো ফ্রেই মোন্তাল্‌বার বড় ছেলে। বর্তমানে তিনি চিলির সিনেটের সভাপতি।

সান্তিয়াগোতে জন্ম নেয়া রুইস-তাগ্‌লে চিলি বিশ্ববিদ্যালয়ে পুরকৌশল বিষয়ে পড়াশোনা করেন। ছাত্রাবস্থায় রাজনীতি করতেন এবং ১৯৫৮ সালে বাবার রাজনৈতিক দলে যোগ দেন। ১৯৬৪ সালে নির্বাচনে বাবার পক্ষে সক্রিয় প্রচারণা চালান। ১৯৬৯ থেকে ১৯৮৮ সাল পর্যন্ত ব্যবসায় মনোযোগ দেন। তিনি এসময় চিলির বৃহত্তম প্রকৌশল কোম্পানির একজন অংশীদার ছিলেন। ১৯৮৮ সালে তিনি তার ব্যবসার শেয়ার বেচে দিয়ে রাজনীতিতে যোগ দেন। ১৯৮৯ সালে সান্তিয়াগো থেকে সিনেটর নির্বাচিত হন। ১৯৯১ সালে তিনি পার্তিদো দেমক্রাতিকো ক্রিস্তিয়ানো-র (Partido Demócratico Cristiano) সভাপতি হন। ১৯৯৩ সালের ১১ই ডিসেম্বর তিনি ৫৮% ভোট পেয়ে চিলির রাষ্ট্রপতি নির্বাচিত হন। ১৯৯৪ সালের ১১ই মার্চে শাসনকাজ শুরু করেন। তিনি চিলির ক্ষমতাশালী সেনাবাহিনী প্রধান পিনোশে-কে না চটিয়ে দেশটির ভঙ্গুর গণতন্ত্র স্থিতিশীল অবস্থায় ফিরিয়ে আনার প্রয়াস পান। ২০০০ সালে নিজ দলের নতুন নির্বাচিত রাষ্ট্রপতি রিকার্দো কার্লোসের কাছে ক্ষমতা হস্তান্তর করেন। ২০০৫ সালে সংসদীয় নির্বাচনে দাঁড়িয়ে সিনেটর পদে জয়লাভ করেন। ২০০৬ সালে সিনেটের সভাপতি হন। তার বাবাও প্রেসিডেন্ট পদ ছাড়ার পর সিনেট সভাপতি হয়েছিলেন।

## প্রাথমিক জীবন
ফ্রেই সান্তিয়াগো এডুয়ার্ডো ফ্রি মন্টালভা এবং মারিয়া রুয়েজ-ট্যাগেল জিমিয়েজে জন্মগ্রহণ করেন। তিনি লুইস ক্যাম্পিনো ইনস্টিটিউট থেকে স্কুল সম্পন্ন করেন। এরপর তিনি চিলি বিশ্ববিদ্যালয়ে পড়াশোনা করেন, যেখানে তিনি সিভিল ইঞ্জিনিয়ার হিসাবে স্নাতক ডিগ্রি অর্জন করেন, পরবর্তীতে জলবিদ্যুৎ বিশেষজ্ঞে স্নাতকোত্তর। তিনি ব্যবস্থাপনায় উন্নত কোর্সও সম্পন্ন করেন।

## তথ্যসূত্র

## বহিঃসংযোগ
* সরকারি জীবনী  (স্পেনীয় ভাষায়)

বিষয়শ্রেণী:চিলির রাষ্ট্রপতি
বিষয়শ্রেণী:চিলীয় রাজনীতিবিদ
বিষয়শ্রেণী:রাষ্ট্রপ্রধানের সন্তান
বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পোল্যান্ড প্রজাতন্ত্রের অর্ডার অফ মেরিট প্রাপক
আবুল কাসেম (দ্ব্যর্থতা নিরসন)

**আবুল কাসেম** নামের ব্যক্তিগণ হলেন:

* আবুল কাসেম (ভাষা সৈনিক), তমদ্দুন মজলিসের প্রতিষ্ঠাতা।
* আবুল কাসেম (সাহিত্যরত্ন), সাংবাদিক, সাহিত্যিক ও হোমিওপ্যাথি চিকিৎসক।
* আবুল কাসেম (চট্টগ্রামের রাজনীতিবিদ), বাংলাদেশের রাজনীতিবিদ ও চট্টগ্রাম-১০ আসনের সাবেক সাংসদ।
* আবুল কাসেম (পূর্ব পাকিস্তানের রাজনীতিবিদ), পাকিস্তানের রাজনীতিবিদ ও পূর্ব পাকিস্তানের মন্ত্রী।
* আবুল কাসেম (ভারতের রাজনীতিবিদ), ব্রিটিশ ভারতীয় রাজনীতিবিদ।

## আরও দেখুন

* আবুল কাশেম (দ্ব্যর্থতা নিরসন), দ্ব্যর্থতা নিরসনকারী পাতা।
* এম এ কাশেম (দ্ব্যর্থতা নিরসন), দ্ব্যর্থতা নিরসনকারী পাতা।
* আবুল কাসেম নোমানী, দারুল উলুম দেওবন্দের ত্রয়োদশতম আচার্য।
* আবুল কাসেম খান, বাংলাদেশী আইনজ্ঞ, রাজনীতিবিদ ও শিল্পপতি।
* এ বি এম আবুল কাসেম, সাবেক প্যানেল স্পিকার যিনি চট্টগ্রাম-২ ও চট্টগ্রাম-৩ আসনের সংসদ সদস্য ছিলেন।
* মু. আবুল কাসেম, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের ষষ্ঠ উপাচার্য।
টিম ক্রিং

thumb|right|টিম ক্রিং
**রিচার্ড টিমোথি "টিম" ক্রিং** (জন্ম: জুলাই ৯, ১৯৫৭) মার্কিন চিত্রনাট্য রচয়িতা এবং টেলিভিশন প্রযোজক।  তিনি মোট তিনটি টেলিভিশন অনুষ্ঠান সৃষ্টি করেছেন। এগুলো হল: স্ট্রেঞ্জ ওয়ার্ল্ড, ক্রসিং জর্ডান এবং হিরোস। তিনি দক্ষিণ ক্যালিফোর্নিয়া বিশ্ববিদ্যালয়ের সিনেমাটিক আর্টস স্কুল থেকে ১৯৮৩ সালে স্নাতক সম্পন্ন করেছেন। 

নাইট রাইডার টিভি সিরিজে চিত্রনাট্য রচনার মাধ্যমে তিনি টিভি অনুষ্ঠানের সাথে যুক্ত হন। তার প্রথমদিককার কাজের মধ্যে বিশেষ উল্লেখযোগ্য হচ্ছে মিসফিট্‌স অফ সাইন্স। হিরোসের মত এতেও মানুষের অতিমানবিক ক্ষমতা অর্জন নিয়ে আলেখ্য রচিত হয়েছে। এছাড়া "টিন উল্‌ফ ঠু" তার উল্লেখযোগ্য কাজগুলো একটি যা নির্মাণ করেছেন জেফ লোয়েবের সাথে মিলে। এরা দুইজন আবার হিরোস নির্মাণের সময় একসাথে কাজ করেছেন।

## তথ্যসূত্র

## বহিঃসংযোগ
* 
* 
* হিরোসের নির্মাতা টিম ক্রিংয়ের সাক্ষাৎকার , *দ্য টিভি অ্যাডিক্ট*, ১২ অক্টোবর, ২০০৬।
* হিরোস সম্পর্কিত প্রশ্নোত্তর , *[[টিভি গাইড]]*, ১৬ অক্টোবর, ২০০৬।

বিষয়শ্রেণী:১৯৫৭-এ জন্ম
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন টেলিভিশন লেখক
বিষয়শ্রেণী:মার্কিন অভিনেতা
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ইহুদি মার্কিন লেখক
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:ইউএসসি স্কুল অফ সিনেমাটিক আর্টস এর প্রাক্তন শিক্ষার্থী
বিষয়শ্রেণী:ক্যালিফোর্নিয়ার টেলিভিশন প্রযোজক
বিষয়শ্রেণী:মার্কিন পুরুষ টেলিভিশন লেখক
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন পুরুষ লেখক
অনরে দ্য বালজাক

**অনরে দ্য বালজাক** () (১৭৯৯ - ১৮৫০) ঊনবিংশ শতাব্দীর বিখ্যাত ফরাসি ঔপন্যাসিক এবং নাট্যকার। তিনি ধারাবাহিকতা বজা রেখে প্রায় ১০০টি উপন্যাস রচনা করেছেন যেগুলোকে তার শ্রেষ্ঠ কীর্তি হিসেবে আখ্যায়িত করা যায়। এই বিশাল রচনাভাণ্ডারকে একত্রে La Comédie Humaine বরা হয়। ১৮১৫ সালে নেপোলিয়ন বোনাপার্তের পতনের পর ফ্রান্সের জনগণের জীবনযাত্রার বাস্তবিক আখ্যান তুলে ধরা হয়েছে এই উপন্যাসগুলোতে।

বালজাক ইউরোপীয় সাহিত্যে বাস্তবতাবাদ প্রবর্তনের ক্ষেত্রে অগ্রণী ভূমিকা পালন করেছেন। সমাজের বিস্তৃত এবং সামগ্রিক উপস্থাপনার জন্যই তাকে এই কৃতিত্বের দাবীদার করে নিতে হয়। সমাজের কোন অসঙ্গতিই তিনি এড়িয়ে যাননি। তিনি বহুরূপী চরিত্র এবং চরিত্রের মধ্যে বহুমুখীতা আনয়ন করেছেন। অবশ্য সাহিত্যের কম সংখ্যক চরিত্রই জটিল নৈতিকতার দিক দিয়ে দ্ব্যর্থক এবং পরিপূর্ণ মানবিক ছিল। চরিত্রগুলোর সাথে জড় বস্তুর বিশেষ মিলন ঘটাতেন তিনি। যেমন তার অনেক রচনাতেই প্যারিস শহর বিভিন্ন চরিত্রের সাথে মিশে মানবিক রূপ নিয়ে উপস্থাপিত হয়েছে।

## পাদটীকা

## বহিঃসংযোগ
* 
* 
* Bio and selected works
* Honoré de Balzac's works: text, concordances and frequency lists
* Balzac and anthropology:
* Balzac on mimetism, language, desire for the absolute
* Reader's Guide: Themes in the Novels of Balzac
* Free book downloads in HTML, PDF, text formats at ebooktakeaway.com
* Pathfinder guide to Balzac and The Human Comedy
* Victor Hugo's eulogy for Honoré de Balzac
* Greta Garbo & Balzac

বিষয়শ্রেণী:১৭৯৯-এ জন্ম
বিষয়শ্রেণী:১৮৫০-এ মৃত্যু
বিষয়শ্রেণী:ফরাসি ঔপন্যাসিক
বিষয়শ্রেণী:ফরাসি পুরুষ ছোটগল্পকার
বিষয়শ্রেণী:ফরাসি নাট্যকার
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফরাসি সাহিত্য সমালোচক
বিষয়শ্রেণী:১৯শ শতাব্দীর ফরাসি ঔপন্যাসিক
বিষয়শ্রেণী:ফরাসি রাজতন্ত্রবাদী
বিষয়শ্রেণী:১৯শ শতাব্দীর ফরাসি ছোটগল্প লেখক
বিষয়শ্রেণী:লেজিওঁ দনরের নাইট
ব্যাক টু দ্য ফিউচার

**ব্যাক টু দ্য ফিউচার** ১৯৮৫ সালে মুক্তিপ্রাপ্ত একটি কমেডিধর্মী বিজ্ঞান কল্পকাহিনীমূলক চলচ্চিত্র। এটি পরিচালনা করেছেন রবার্ট জেমেকিস এবং প্রযোজন করেছেন স্টিভেন স্পিলবার্গ। বব গেইল-এর সাথে যৌথভাবে এটি রচনা করেছে জেমেকিস। এতে বিজ্ঞান কল্পকাহিনীর সময় পরিভ্রমণ ধারণাটি গ্রহণ হয়েছে। মূল চরিত্র উৎসুক যুবক মার্টি ম্যাকফ্লাই চরিত্রে অভিনয় করেছেন মাইকেল জে ফক্স আর বিজ্ঞানী চরিত্রে অভিনয় করেছেন ক্রিস্টোফার লয়েড।

এই চলচ্চিত্রটি মুক্তি পেয়েছিল ১৯৮৫ সালের ৩ জুলাই। মার্কিন বক্স অফিসে এর মোট আয় ছিল ২১০ মিলিয়ন মার্কিন ডলার যা ছিল ১৯৮৫ সালের সর্বোচ্চ আয়। মূল ব্যাক টু দ্য ফিউচার নির্মাণের পর আরও দুইটি সিকুয়েল নির্মিত হয় যাদের নাম যথাক্রমে ব্যাক টু দ্য ফিউচার ২ (১৯৮৯) ও ব্যাক টু দ্য ফিউচার ৩ (১৯৯০)। তিনটি মিলে একটি ত্রয়ী তৈরি করেছে। ২০০২ সালের ১৭ ডিসেম্বর ইউনিভার্সাল স্টুডিওস ব্যাক টু দ্য ফিউচার ত্রয়ী নিয়ে প্রথম ডিভিডি এবং ভিএইচএস প্রকাশ করে।

চলচ্চিত্রের সফলতা দেখে এই কাহিনী নিয়ে পরবর্তীতে বেশ কয়েকটি মিডিয়া নির্মিত হয়েছে। যেমন, সিবিএস টিভি ব্যাক টু দ্য ফিউচার: দ্য এনিমেটেড সিরিজ নামে একটি অ্যানিমেশনকৃত চলচ্চিত্র প্রচার করেছে এবং হার্ভে কমিক্‌স এ নিয়ে বেশ কিছু কমিক বই বাজারে ছেড়েছে। অবশ্য কমিক বইগুলোর কাহিনী চলচ্চিত্রের সাথে খুব একটা সংশ্রিষ্ট নয়। ১৯৯১ সালে ইউনিভার্সাল স্টুডিওস ব্যাক টু দ্য ফিউচার: দ্য রাইড নামে একটি সিমুলেটর রাইড তৈরি করেছে। ২০০৭ সালের ৩০ মার্চ ফ্লোরিডার অরল্যান্ডোতে এবং একই বছরের ৩ সেপ্টেম্বর ক্যালিফোর্নিয়ার হলিউডে এই রাইড বন্ধ হয়ে যায়। অবশ্য ইউভার্সাল স্টুডিওস জাপানে এই রাইডটি এখনও চলছে।

## কাহিনী
সতের বছর বয়সী মার্টি ম্যাকফ্লাই ক্যালিফোর্নিয়ার হিল ভ্যালিতে বাস করে। ১৯৮৫ সালের ২৫ অক্টোবর সকালে তার বন্ধুবর *ডক্টর এমেট ডক ব্রাউন* তাকে ডেকে ঐদিন রাত ১:১৫ মিনিটে তার সাথে দেখা করতে বলে।

## আরও দেখুন
* ব্যাক টু দ্য ফিউচার পার্ট টু
* ব্যাক টু দ্য ফিউচার পার্ট থ্রি
* ব্যাক টু দ্য ফিউচার ত্রয়ী

## বহিঃসংযোগ
* 
* 
* 

বিষয়শ্রেণী:১৯৮৫-এর চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:১৯৮০-এর দশকের মার্কিন চলচ্চিত্র
বিষয়শ্রেণী:মার্কিন বিজ্ঞান কল্পকাহিনী চলচ্চিত্র
বিষয়শ্রেণী:রবার্ট জেমেকিস পরিচালিত চলচ্চিত্র
বিষয়শ্রেণী:অ্যাম্বলিন এন্টারটেইনমেন্টের চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:বিজ্ঞান কল্পকাহিনী চলচ্চিত্র
বিষয়শ্রেণী:সময় ভ্রমণ সম্পর্কে চলচ্চিত্র
বিষয়শ্রেণী:ক্যালিফোর্নিয়ার পটভূমিতে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
গ্রে'স অ্যানাটমি (দ্ব্যর্থতা নিরসন)

নিচের যে কোনটিকে নির্দেশ করতে পারে:
* গ্রে'স অ্যানাটমি (বই), চিকিৎসাবিজ্ঞানের বই।
* গ্রে'স অ্যানাটমি (টিভি সিরিজ)
গ্রে'স অ্যানাটমি (টিভি ধারাবাহিক)

**গ্রে''<nowiki/>'<nowiki/>''স অ্যানাটমি** একটি এমি এবং গোল্ডেন গ্লোব পুরস্কারজয়ী মার্কিন সান্ধ্যকালীন টিভি নাটক, যা চিকিৎসাবিজ্ঞানের ওপর ভিত্তি করে নির্মিত। এটি প্রথমবার প্রচারিত হয়েছিল ২৭ মার্চ, ২০০৫ সালে, এবিসি চ্যানেলে, এবং সেই সময়ে এটি জনপ্রিয় নাটক **ডেসপারেট হাউসওয়াইভস** এর স্থানে প্রচারিত হয়। 

সিরিজটির মূল কাহিনী আবর্তিত হয়েছে *মেরেডিথ গ্রে* নামে এক ইন্টার্ন চিকিৎসককে ঘিরে, যিনি সিয়াটল গ্রেস হাসপাতালে কাজ শুরু করেন। মেরেডিথ ও তার সহকর্মী অন্যান্য ইন্টার্নরা বিভিন্ন চিকিৎসাজনিত সমস্যার মধ্যে দিয়ে গিয়ে তাদের অভিজ্ঞতা এবং দক্ষতা বৃদ্ধি করে, এবং সিরিজের ৩য় মৌসুমের শেষে তারা ইন্টার্ন থেকে অ্যাটেন্ডেন্ট চিকিৎসক হিসেবে উন্নীত হন। সিরিজটির ৪র্থ মৌসুম শুরু হয়েছিল ২৭ সেপ্টেম্বর, ২০০৭ সালে, যা প্রচারের সময় ব্যাপক জনপ্রিয়তা অর্জন করে।

## চরিত্রসমূহের তালিকা

সিরিজের চরিত্রগুলো একদল ইন্টার্ন এবং তাদের দায়িত্বপ্রাপ্ত চিকিৎসক। ৩য় মৌসুমের শেষে সকল ইন্টার্নরা তাদের রেসিডেন্টের ২য় বছরে উন্নীত হয় শুধুমাত্র ডাঃ জর্জ ও'মালি ব্যতীত।

**[[ইন্টার্নশিপ (চিকিৎসাবিজ্ঞান)|ইন্টার্ন]]:**
{|

**[[Residency (medicine)|রেসিডেন্ট]]:**
{|
	 
**[[অ্যাটেন্ডিং চিকিৎসক]]:**
{|

**ভূতপূর্ব চরিত্র:**
{|

## মার্কিন টেলিভিশন রেটিং
রেটিং করা হয়ে থাকে একটি মৌসুমের প্রতিটি পর্বের গড় দর্শক সংখ্যার মাধ্যমে।

## তথ্যসূত্র

বিষয়শ্রেণী:মার্কিন টেলিভিশন ধারাবাহিক‎
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:গে সম্পর্কিত টেলিভিশন অনুষ্ঠান
বিষয়শ্রেণী:টেলিভিশন ফ্র্যাঞ্চাইজি
কার্ল গাথ জান্‌স্কি

**কার্ল গাথ জান্‌স্কি** (ইংরেজি: Karl Guthe Jansky, অক্টোবর ২২, ১৯০৫ - ফেব্রুয়ারি ১৪, ১৯৫০) একজন মার্কিন পদার্থবিজ্ঞানী এবং বেতার

প্রকৌশলী। তিনি ১৯৩১ সালের আগস্ট মাসে সর্বপ্রথম আকাশগঙ্গা ছায়াপথ থেকে নিঃসরিত বেতার তরঙ্গ ধারণ এবং এর দিক নির্ধারণ করতে সমর্থ হন। তাকে বেতার জ্যোতির্বিজ্ঞানের প্রতিষ্ঠাতা বিজ্ঞানীদের মধ্যে অন্যতম বিবেচনা করা হয়। 

## বেতার জ্যোতির্বিজ্ঞান
বেল টেলিফোন ল্যাবেরটরিতে কার্ল জান্‌স্কি একটা অ্যান্টেনা তৈরি করেন যা ২০.৫ মেগাহার্জ কম্পাঙ্কের (তরঙ্গদৈর্ঘ্য প্রায় ১৪.৬ মিটার) বেতার তরঙ্গ গ্রহণ করতে পারে। এটি একটি ঘুর্ণনক্ষম বস্তুর উপর বসানো হয়েছিল। ফলে এটিকে ৩৬০ ডিগ্রি ঘুরানো যেত। তাই এটিকে নাম দেওয়া হয়েছিল "জান্‌স্কির মেরি গো রাউন্ড"। এর ব্যাস প্রায় ১০০ ফুট (৩০ মিটার) ছিল ও উচ্চতায় এটি ২০ ফুট (৬মিটার) ছিল।

কয়েক মাস ধরে সকল দিক থেকে সিগন্যাল সংগ্রহ করার পর জান্‌স্কি তাদেরকে তিন ধরনের সিগন্যালে ভাগ করেনঃ নিকটবর্তী বজ্রসহ ঝড়ের সিগন্যাল, দূরবর্তী বজ্রসহ ঝড়ের সিগন্যাল ও খুবই ক্ষীন ও অজানা উৎসের একটি সিগন্যাল। তিনি প্রায় একবছর তৃতীয় ধরনের সিগন্যালের উৎস তদন্ত করেই কাটান। জান্‌স্কি প্রথমে ভেবেছিলেন এই সিগন্যালটি বোধহয় সূর্য থেকে এসেছে। কিন্তু পরবর্তীতে তিনি প্রমাণ করে দেখান এই ক্ষীন সিগন্যালটি আসলে আকাশগঙ্গা ছায়াপথের কেন্দ্র থেকে আসছে।

## প্রকশানসমূহ

কার্ল জি জান্‌স্কির প্রকশানসমূহ: 
* ১৯৩২: Directional studies of atmospherics at high frequencies, Proc.IRE, 20, p.&nbsp;1920
* ১৯৩৩: Electrical disturbances apparently of extraterrestrial origin, Proc.IRE, 21, p.&nbsp;1387.
* ১৯৩৩: "Radio waves from outside the solar system", Nature, 132, p.&nbsp;66.
* ১৯৩৩: "Electrical phenomena that apparently are of interstellar origin", Popular Astronomy, 41, p.&nbsp;548, Dec.1933.
* ১৯৩৫: A note on the source of interstellar interference, Proc.IRE, 23, p.&nbsp;1158.
* ১৯৩৭: Minimum noise levels obtained on short-wave radio receiving systems, Proc.IRE, 25, p.&nbsp;1517.
* My Brother Karl Jansky and His Discovery of Radio Waves from Beyond the Earth
* The Jansky Monument
* 

## আরও দেখুন
* বেতার দূরবীক্ষণ যন্ত্র
* রেবার বেতার দূরবীক্ষণ যন্ত্র

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:শৌখিন জ্যোতির্বিজ্ঞানী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:মার্কিন প্রকৌশলী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:চেক-মার্কিন
বিষয়শ্রেণী:বেল গবেষণাগারের বিজ্ঞানী
বিষয়শ্রেণী:চেক বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:বেতার জ্যোতির্বিজ্ঞানী
বিষয়শ্রেণী:মার্কিন তড়িৎ প্রকৌশলী
গ্রোট রেবার

right|thumb|300px|গ্রোট রেবার
**গ্রোট রেবার** (ডিসেম্বর ২২, ১৯১১ - ডিসেম্বর ২০, ২০০২) বেতার জ্যোতির্বিজ্ঞানের অগ্রদূতদের মধ্যে অন্যতম। তিনি কার্ল গাথ জান্‌স্কির সরল গবেষণাকর্মটিকে আরও এগিয়ে নিয়ে যান এবং প্রথমবারের মত বেতার কম্পাঙ্কে মহাকাশের জ্যোতির্বৈজ্ঞানিক জরিপ পরিচালনা করতে সমর্থ হন।

## পুরস্কারসমূহ
* ব্রুস মেডেল (১৯৬২)
* হেনরি নরিস রাসেল লেকচারশিপ (১৯৬২)
* জ্যাকসন-গুইল্ট মেডেল - রয়েল অ্যাস্ট্রোনমিক্যাল সোসাইটি (১৯৮৩)

## তার নামে নামাঙ্কিত
* **গ্রহাণু ৬৮৮৬ গ্রোট**
* *[[গ্রোট রেবার মেডেল]]*

## বহিঃসংযোগ
* গ্রোট রেবার
* গ্রোট রেবার, এক্স-ডব্লিউ৯জিএফজেড

বিষয়শ্রেণী:১৯১১-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:বেতার জ্যোতির্বিজ্ঞানী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:ব্রুস পদক বিজয়ী
বিষয়শ্রেণী:অস্ট্রেলিয়ায় মার্কিন অভিবাসী
বিষয়শ্রেণী:অস্ট্রেলীয় পদার্থবিজ্ঞানী
বিষয়শ্রেণী:মার্কিন নাস্তিক
বিষয়শ্রেণী:ইলিনয় ইনস্টিটিউট অব টেকনোলজির প্রাক্তন শিক্ষার্থী
জেনারেল ইলেকট্রিক

**জেনারেল ইলেকট্রিক কোম্পানি** (জিই) একটি মার্কিন বহুজাতিক কোম্পানি যা প্রযুক্তি এবং বিনোদন সেবা প্রদান করে থাকে। এটি নিউ ইয়র্ক সিটিকে কেন্দ্র করে পরিচালিত হয়। বাজার মূলধন সংগ্রহের দিক দিয়ে এটি পৃথিবীর দ্বিতীয় বৃহত্তম কোম্পানি।

## প্রধান নির্বাহী কর্মকর্তা
জ্যাক ওয়েল্‌চ, জি ই কোম্পানির কিংবদন্তি পরিচালক। তার আমলে জি ই কোম্পানির শেয়ারের দাম চার হাজার শতাংশ বাড়ে। ১৯৮১ থেকে ২০০১ এই ২০ বছর তিনি সংস্থার প্রধান নির্বাহী কর্মকর্তা পদে বহাল থাকেন। 

## তথ্যসূত্র

## বহিঃসংযোগ
* Official site.
* Official site for GE Appliances, the corporation's leading consumer product
* SEC filings including 10-k
* Another Hudson River Controversy Site

* Financial Times article on GE's effort to go green
* Wind energy at GE
* G.E. to Double Investments in Renewables to $4B

বিষয়শ্রেণী:জেনারেল ইলেকট্রিক
বিষয়শ্রেণী:টমাস আলভা এডিসন
বিষয়শ্রেণী:মার্কিন বহুজাতিক কোম্পানি
বিষয়শ্রেণী:১৮৭৯-এ প্রতিষ্ঠিত
বিষয়শ্রেণী:মার্কিন মার্কা
বিষয়শ্রেণী:মার্কিন যুক্তরাষ্ট্রের সম্মিলিত কোম্পানি
বিষয়শ্রেণী:মার্কিন যুক্তরাষ্ট্রের সামরিক সরঞ্জাম
বিষয়শ্রেণী:বোস্টন ভিত্তিক প্রস্তুতকারক কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:টমাস এডিসন
বিষয়শ্রেণী:বৈদ্যুতিক মোটর প্রস্তুতকারক
লালমোহন গাঙ্গুলি

**লালমোহন গাঙ্গুলি** ওরফে **জটায়ু** সত্যজিৎ রায়ের লেখা গোয়েন্দা সিরিজ ফেলুদার অন্যতম কমিক চরিত্র। সোনার কেল্লা গল্পে তার সাথে ফেলুদা ও তোপসের পরিচয় হয়, এরপর থেকে সবগুলো গল্পেই ফেলুদার সঙ্গী হিসেবে তাকে দেখা যায়।

## চরিত্রচিত্রণ
ফেলুদা সিরিজের বইগুলিতে সত্যজিৎ রায়ের আঁকা অলঙ্করণ থেকে দেখা যায়, লালমোহন গাঙ্গুলি একজন মাঝবয়সী ছোট-খাট বাঙালি ভদ্রলোক। মাথায় বিশাল টাক এবং একটি পরিপাটি গোঁফের অধিকারী। পোশাক সাধারণত ধুতি ও পাঞ্জাবী ও পায়ে চপ্পল। লালমোহন বাবু একজন জনপ্রিয় রহস্য-রোমাঞ্চ লেখক, "জটায়ু" ছদ্মনামে তিনি লেখালেখি করেন। তার রহস্য-রোমাঞ্চ গল্পগুলোর নায়কের নাম প্রখর রুদ্র। তার রচিত বইগুলোতে মাঝে মাঝে খুবই সাধারণ ভুল থাকে, যেগুলি ফেলুদা শুধরে দেন। তার বইগুলির মধ্যে আছে সাহারায় শিহরন, দুর্ধর্ষ দুশমন, ভ্যাংকুভারে ভ্যাম্পায়ার, হন্ডুরাসে হাহাকার, লন্ডনে লন্ডভন্ড ইত্যাদি। লালমোহনবাবু তার প্রিয় কবি ও শিক্ষক বৈকুণ্ঠ মল্লিকের কবিতা প্রায়ই আওড়াতে ভালবাসেন।
শুভদীপ অধিকারীর লেখা 'জয়তু জটায়ু!' (প্রথম প্রকাশ ২০২০) বইটিতে ফেলুদার গল্প-উপন্যাস থেকে জটায়ু সম্পর্কিত সমস্ত তথ্য এক মলাটে সংকলিত হয়েছে।

## অভিনয়ে
বিভিন্ন সময়ে সত্যজিৎ রায় ও সন্দীপ রায়ের পরিচালনায় বিভিন্ন অভিনেতা লালমোহন বাবুর চরিত্রে অভিনয় করেছেন। এদের মধ্যে সর্বপ্রথম হলেন  সন্তোষ দত্ত। এছাড়া আছেন রবি ঘোষ, অনুপকুমার, বিভু ভট্টাচার্য  ইত্যাদি।  হিন্দি টেলিছবি 'কিসসা কাটমান্ডু কা'তে তার চরিত্রটি করেন অভিনেতা মোহন আগাসে। সম্প্রতি ফেলুদা ফেরত ওয়েব সিরিজে লালমোহন বাবুর চরিত্রে অভিনয় করছেন অনির্বাণ চক্রবর্তী।

## আরও দেখুন
* ফেলুদা

## তথ্যসূত্র

বিষয়শ্রেণী:ফেলুদা
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:সত্যজিৎ রায়
সঞ্জীব চৌধুরী

**সঞ্জীব চৌধুরী** (২৫ ডিসেম্বর ১৯৬৪ – ১৯ নভেম্বর ২০০৭) ছিলেন একজন বাংলাদেশি সংগীতশিল্পী ও সাংবাদিক। তিনি বাংলা ব্যান্ডদল দলছুটের প্রতিষ্ঠাতা এবং অন্যতম প্রধান সদস্য ছিলেন। সঞ্জীব দলছুটের চারটি অ্যালবামে কাজ করার পাশাপাশি অনেক গান রচনা ও সুরারোপও করেছেন।

## প্রাথমিক জীবন
সঞ্জীব চৌধুরী ২৫ ডিসেম্বর ১৯৬৪ সালে বাংলাদেশের হবিগঞ্জ জেলার বানিয়াচং উপজেলার মাকালকান্দি গ্রামে জন্মগ্রহণ করেন। তাঁর পিতা গোপাল চৌধুরী এবং মাতা প্রভাষিনী চৌধুরী। নয় ভাই বোনের মধ্যে তিনি ছিলেন সপ্তম।

## শিক্ষাজীবন
ছোটবেলায় হবিগঞ্জ সরকারি উচ্চ বিদ্যালয়ে অষ্টম শ্রেণি পর্যন্ত পড়াশোনা করেন এবং এর পরে ঢাকার বকশী বাজার নবকুমার ইন্সটিটিউটে নবম শ্রেণিতে ভর্তি হন। এখান থেকে তিনি ১৯৭৮ সালে মাধ্যমিক পরীক্ষায় মেধা তালিকায় ১২তম স্থান অর্জন করেন। ১৯৮০ সালে তিনি ঢাকা কলেজ থেকে উচ্চ মাধ্যমিক পরীক্ষায় অংশগ্রহণ করে মেধা তালিকায় স্থান করে নেন। এরপর তিনি ঢাকা বিশ্ববিদ্যালয়ের গণিত বিভাগে ভর্তি হন; কিন্তু বিভিন্ন কারণে তা শেষ না করে গণযোগাযোগ ও সাংবাদিকতা বিষয়ে স্নাতক ও স্নাতকোত্তর সম্পন্ন করেন। তিনি বাংলাদেশ ছাত্র ইউনিয়নের কেন্দ্রীয় কমিটির সাংস্কৃতিক সম্পাদক ছিলেন।

## কর্মজীবন
তিনি একজন খ্যাতনামা সাংবাদিকও ছিলেন। বাংলাদেশের শীর্ষস্থানীয় সংবাদপত্র আজকের কাগজ, ভোরের কাগজ ও যায়যায়দিনে কাজ করেন।  তিনি হুসেইন মোহাম্মদ এরশাদের স্বৈরাচারী শাসনের বিরুদ্ধে আন্দোলনের একজন কর্মী ছিলেন।

## ডিস্কোগ্রাফি
### ব্যান্ড
#### দলছুট

### একক

## মৃত্যু
সঞ্জীব চৌধুরী বাইল্যাটারাল সেরিব্রাল স্কিমিক স্ট্রোকে আক্রান্ত হয়েছিলেন। নভেম্বর ১৫, ২০০৭ সালে আকস্মিকভাবে অসুস্থ বোধ করার কারণে তাঁকে ঢাকার অ্যাপোলো হাসপাতালে চিকিৎসার জন্য নেয়া হয়। তিন দিন পর নভেম্বর ১৯ তারিখে আইসিইউ শাখায় সঞ্জীব চৌধুরী মৃত্যুবরণ করেন।

## অনার্স
থাম্ব|আমেরিকান ইন্টারন্যাশনাল ইউনিভার্সিটি-বাংলাদেশ এ অনুষ্ঠিত কনসার্টে গান গাচ্ছেন সঞ্জীব চৌধুরী।
তার মৃত্যুর পর ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ অসামান্য শিক্ষায় ফলাফল করা শিক্ষার্থীদের জন্য সঞ্জীব চৌধুরী বৃত্তি নামে একটি বৃত্তি কার্যক্রম শুরু করে।

দলছুট এর ৫তম অ্যালবাম *টুকরো কথা* প্রকাশিত হয় ১৯ নভেম্বর ২০০৮ যেখানে শুধু ১ গান টুকরো কথা বাপ্পা মজুমদার এর কণ্ঠে। দলছুট ও সোল্‌স এর একটি অ্যালবাম *কিংবদন্তি* প্রকাশিত হয় ২৫ ডিসেম্বর ২০০৮ যেখানে ৩ গান *তিনজন*, *তিনজন ২*, *ওচিন ব্রিক্কো* বাপ্পা মজুমদার এর কণ্ঠে এবং ৩ গান *জল কুমারী*, *বিপন্নো নোগোর*, *পোরে সিগারেট* পার্থ বড়ুয়া এর কণ্ঠে আর এবং *কিংবদন্তি* সঞ্জীব চৌধুরীর কণ্ঠে। দলছুট এর ৭তম অ্যালবাম *সঞ্জীব* প্রকাশিত হয় ২০ এপ্রিল ২০২৪ যেখানে ১১ গান *সঞ্জীব চৌধুরী*, *তুমি যাও*, *গানের শুরুটা*, *তুমি আছো নাকি*, *মন কারিগর*, *শূন্য লাগে*, *দুটো মানুষ*, *মেঘ জমেছে*, *তার ছায়ায়*, *প্রবঞ্চনা*, *মন দাবাড়ু* বাপ্পা মজুমদার এর কণ্ঠে।

## তথ্যসূত্র

## বহিঃসংযোগ

বিষয়শ্রেণী:১৯৬৪-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী সাংবাদিক
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:২০শ শতাব্দীর সাংবাদিক
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:নবকুমার ইনস্টিটিউটের প্রাক্তন শিক্ষার্থী
বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী
অ্যালফ্রেড হিচককের চলচ্চিত্র

থাম্ব|upright=0.85|alt=A black and white publicity photograph of Hitchcock|১৯৫৫ সালে হিচককের স্টুডিওর প্রচারের ছবি

: *বিস্তারিত তথ্যের জন্য দেখুন: *'অ্যালফ্রেড হিচকক**'

## নির্বাক চলচ্চিত্র

## ব্রিটিশ চলচ্চিত্র

## মার্কিন/ব্রিটিশ চলচ্চিত্র

## টেলিভিশন পর্বসমূহ
* *[[আলফ্রেড হিচকক প্রেজেন্ট্‌স]]*: "রিভেঞ্জ" (১৯৫৫)
* *[[আলফ্রেড হিচকক প্রেজেন্ট্‌স]]*: "ব্রেকডাউন" (১৯৫৫)
* *[[আলফ্রেড হিচকক প্রেজেন্ট্‌স]]*: "The Case of Mr. Pelham" (১৯৫৫)
* *[[আলফ্রেড হিচকক প্রেজেন্ট্‌স]]*: "The Cheney Vase" (১৯৫৫; the thirteenth episode of the first season of AHP)
* *[[আলফ্রেড হিচকক প্রেজেন্ট্‌স]]*: "Back for Christmas" (১৯৫৬)
* *[[আলফ্রেড হিচকক প্রেজেন্ট্‌স]]*: "Wet Saturday" (১৯৫৬)
* *[[আলফ্রেড হিচকক প্রেজেন্ট্‌স]]*: "Mr. Blanchard's Secret" (১৯৫৬)
* *[[আলফ্রেড হিচকক প্রেজেন্ট্‌স]]*: "One More Mile to Go" (১৯৫৭)
* *সাসপিশন*: "ফোর ও'ক্লক" (১৯৫৭)
* *[[আলফ্রেড হিচকক প্রেজেন্ট্‌স]]*: "The Perfect Crime" (১৯৫৭)
* *[[আলফ্রেড হিচকক প্রেজেন্ট্‌স]]*: "Lamb to the Slaughter" (১৯৫৮)
* *[[আলফ্রেড হিচকক প্রেজেন্ট্‌স]]*: "Dip in the Pool" (১৯৫৮)
* *[[আলফ্রেড হিচকক প্রেজেন্ট্‌স]]*: "Poison" (১৯৫৮)
* *[[আলফ্রেড হিচকক প্রেজেন্ট্‌স]]*: "Banquo's Chair" (১৯৫৯)
* *[[আলফ্রেড হিচকক প্রেজেন্ট্‌স]]*: "Arthur" (১৯৫৯)
* *[[আলফ্রেড হিচকক প্রেজেন্ট্‌স]]*: "The Crystal Trench" (১৯৫৯)
* *ফোর্ড স্টারটাইম*: "Incident at a Corner" (১৯৬০)
* *[[আলফ্রেড হিচকক প্রেজেন্ট্‌স]]*: "Mrs. Bixby and the Colonel's Coat" (১৯৬০)
* *[[আলফ্রেড হিচকক প্রেজেন্ট্‌স]]*: "The Horseplayer" (১৯৬১)
* *[[আলফ্রেড হিচকক প্রেজেন্ট্‌স]]*: "Bang! You're Dead" (১৯৬১)
* *[[আলফ্রেড হিচকক প্রেজেন্ট্‌স]]*: "The Sorcerer's Apprentice" (১৯৬২; not shown as part of the original network run)
* *[[আলফ্রেড হিচকক প্রেজেন্ট্‌স|দ্য আলফ্রেড হিচকক আওয়ার]]*: "I Saw the Whole Thing" (১৯৬২)

## তথ্যসূত্র

বিষয়শ্রেণী:অ্যালফ্রেড হিচকক পরিচালিত চলচ্চিত্র
বিষয়শ্রেণী:মার্কিন চলচ্চিত্রের তালিকা
আলোকভিত্তিক অক্ষর শনাক্তকরণ

থাম্ব|ওসিয়ার সফটওয়্যারের মাধ্যমে অক্ষর শনাক্তকরণ
থাম্ব|ওসিয়ার সফটওয়্যারের মাধ্যমে অক্ষর শনাক্তকরণ
**আলোকভিত্তিক অক্ষর শনাক্তকরণ** হাতে লেখা বা টাইপযন্ত্রে টাইপকৃত লেখার ছবিকে (সাধারণত স্ক্যানার দিয়ে স্ক্যান করা) কম্পিউটারে সম্পাদনাযোগ্য লেখায় অনূদিত করার যান্ত্রিক বা ইলেকট্রনিক পদ্ধতিকে বুঝায়। ইংরেজি ভাষায় এটিকে "অপটিক্যাল ক্যারেক্টার রিকগনিশন" (সংক্ষেপে "ওসিআর") নামে ডাকা হয়। কম্পিউটার বিজ্ঞানের যে শাখাগুলি আলোকভিত্তিক অক্ষর শনাক্তকরণের সাথে সম্পর্কিত সেগুলি হচ্ছে: বিন্যাস শনাক্তকরণ (প্যাটার্ন রিকগনিশন), কৃত্রিম বুদ্ধিমত্তা এবং যান্ত্রিক দর্শন (মেশিন ভিশন)।

## বাংলা আলোকভিত্তিক অক্ষর শনাক্তকরণ
বাংলাতে গুগল টেসারাকটের আলোকভিত্তিক অক্ষর শনাক্তকরণ আছে সেটি আগে খুবই দুর্বল এবং ছাপা হরফের জন্য প্রযোজ্য ছিল। কিন্তু বর্তমানে গুগল ড্রাইভ ও গুগল ডক গুগল টেসারাকটের যে আলোকভিত্তিক অক্ষর শনাক্তকরণ প্রযুক্তি ব্যবহার করে তা বেশ উন্নত, ফলাফলও বেশ সঠিক। ২০০৭ সালে *সি.আর.বি.এল.পি ল্যাব* বাংলার জন্য এটি বানানোর একটি প্রচেষ্টা শুরু করে গুগলের সহায়তায়। এর পর বাংলাদেশ ও ভারতে অনেক বিশ্ববিদ্যালয় এবং গবেষণাগারে এটির গবেষণার কাজ এখনো চলছে।

বাংলা ভাষা হল জটিল ভাষা, এতে যুক্তাক্ষর এবং মাত্রার ব্যবহার আছে, বাংলার ন্যায় হিন্দিতেও এবং বিশ্বের আরও অনেক ভাষাতে যুক্তাক্ষর এবং জটিলতা আছে। তাই অনেক সময় কম্পিউটারের পক্ষে সেটিকে বুঝতে কঠিন হয়।

## তথ্যসূত্র

## বহিঃসংযোগ
* ICDAR , a comprehensive conference on all aspects of document recognition
* Linux OCR: A review of free optical character recognition software

বিষয়শ্রেণী:কৃত্রিম বুদ্ধিমত্তার প্রয়োগ
বিষয়শ্রেণী:পরিগণনামূলক ভাষাবিজ্ঞান
বিষয়শ্রেণী:ইউনিকোড
বিষয়শ্রেণী:স্বয়ংক্রিয় শনাক্তকরণ ও উপাত্ত করায়ত্তকরণ
বিষয়শ্রেণী:প্রতীক
জ্বালানি কোষ

thumb|250px|right|মিথানল ফুয়েল সেল। ছবির কেন্দ্রে ঘণাকৃতির কয়েক স্তরে বিন্যস্ত ফুয়েল সেলের স্তুপটি দেখা যাচ্ছে।
বিশ্বজুড়ে বর্তমানে নবায়নযোগ্য শক্তির উৎস হিসেবে যেসব প্রযুক্তির কথা সম্প্রতি বেশি শোনা যাচ্ছে তার মাঝে উল্লেখযোগ্য একটি হলো **ফুয়েল সেল বা জ্বালানি কোষ**। ফুয়েল সেল হচ্ছে এমন একটি তড়িৎ রাসায়নিক কোষ যেখানে হাইড্রোজেন এবং অক্সিজেনের বিক্রিয়ায় সরাসরি ডিসি কারেন্ট হয় এবং বাই প্রোডাক্ট হিসেবে পানি এবং তাপ উৎপন্ন হয়। 
অন্যান্য সাধারণ তড়িৎ রাসায়নিক কোষের মতো ফুয়েল সেলেও অ্যানোড এবং ক্যাথোডের মাঝে ইলেক্ট্রোলাইট থাকে। এর গঠন অনেকটা স্যান্ডউইচের মতো। অ্যানোডে হাইড্রোজেন ভেঙ্গে তৈরি হয় প্রোটন (H+) এবং ইলেকট্রন (e-)। ইলেকট্রনটি পরিবাহী দ্বারা ক্যাথোডে গিয়ে সেখানে আসা অক্সিজেন এর সাথে মিশে অক্সিজেন অ্যানায়ন তৈরি করে এবং প্রোটনটি ইলেক্ট্রোলাইটের মধ্য দিয়ে ক্যাথোডে গিয়ে সেই অক্সিজেন অ্যানায়ন এর সাথে মিশে তৈরি করে পানি। ফলশ্রুতিতে এই ইলেকট্রনের চলাফেরায় তৈরি হয় বিদ্যুৎ।

## প্রকারভেদ
ফুয়েল সেল বিভিন্ন প্রকারের হয়ে থাকে। তাদের মধ্যে উল্লেখ্য হলঃ
# প্রোটোন বিনিময়কারী ফুয়েল সেল
# প্রত্যক্ষ ব্যবহৃত মিথানল ফুয়েল সেল অথবা মিথানল ফুয়েল সেল, 
# সলিড অক্সাইড ফুয়েল সেল
# বিগলিত কার্বনেট ফুয়েল সেল
# এলকালাইন বা ক্ষারধর্মী ফুয়েল সেল

## রাসায়নিক বিক্রিয়া

ফুয়েল সেলে সংগঠিত রাসায়নিক বিক্রিয়া হচ্ছেঃ 
thumb|220x220px|ফুয়েল সেল
* অ্যানোডঃ 2H2=4H+ + 4e-
* ক্যাথোডঃ O2+4H++4e-=2H2O
* নীট বিক্রিয়াঃ 2H2+O2=2H2O

একটি সাধারণ ফুয়েল সেলে উৎপাদিত বিভব শক্তির পরিমাণ ০.৭ ভোল্ট।

## ইতিহাস
১৮৩৯ সালে শৌখিন ব্রিটিশ পদার্থবিদ উইলিয়াম গ্রোভ সবর্প্রথম ফুয়েল সেল তৈরি করেন। এই আবিষ্কারের প্রায় ১২০ বছর নাসা ১৯৬০ সালে মহাকাশযানে ফুয়েল সেলের ব্যবহার শুরু করে। ফুয়েল সেলে রাসায়নিক বিক্রিয়ায় যে পানি উৎপন্ন হয় তা নভোচারীদের পানির তৃষ্ণা মেটায়।

## ব্যবহার
প্রযুক্তির সীমাবদ্ধতা এবং অত্যন্ত ব্যয়বহুল হওয়ায় ফুয়েল সেল এতোটা জনপ্রিয় হয়নি। তবে ক্রমবধর্মান জ্বালানী সমস্যার কারণে বিজ্ঞানী ও গবেষকদের দৃষ্টি আবারও ফুয়েল সেলের দিকেই পড়েছে। ফুয়েল সেলে ওজন কিছুটা কম এবং পরিবেশ বান্ধব হওয়ায় আটোমোবাইল শিল্পে ফুয়েল সেলের জনপ্রিয়তা বাড়ছে। এছাড়া ফুয়েল সেলের স্থায়ীত্বও অনেক বেশি। ইতোমধ্যে ফোর্ড, ভলভো, টয়োটা,বি এম ডব্লিউ সহ বিশ্বের শীর্ষস্থানীয় কয়েকটি অটোমোবাইল কোম্পানি ফুয়েল সেল চালিত গাড়ির প্রটোটাইপ (মূল নমুনা বা মডেল) তৈরি করেছে।ফুয়েল সেল চালিত গাড়ীগুলোকে হাইড্রোজেন ফুয়েল সেল কার বলা হয়। তবে হাইড্রোজেন উৎপাদন, মজুদ এবং সরবরাহ করা বেশ কঠিন। বহুদিন আগে আবিষ্কৃত হলেও ফুয়েল সেল জনপ্রিয় না হবার পেছনে এটাও একটি বড় কারণ। বর্তমানে সাধারণত প্রাকৃতিক গ্যাস, প্রোপেন,মিথানল ইত্যাদি থেকে রিফর্মিংয়ের মাধ্যমে হাইড্রোজেন উৎপাদন করা হয়। রিফর্মিংয়ের মাধ্যমে হাইড্রোকার্বন কে হাইড্রোজেন গ্যাসে রূপান্তরিত করা হয়। তবে এ ব্যাপারে এখনো গবেষণা চলছে…ভালো কোন প্রযুক্তির সন্ধানে। অটোমোবাইল ছাড়াও বিভিন্ন বহনযোগ্য ইলেকট্রনিক্স যন্ত্রপাতি যেমনঃ ল্যাপটপ, ক্যামেরা, মোবাইল ফোন ইত্যাদিতে ফুয়েল সেল ব্যবহার করা হয় । এছাড়াও অনেক গবেষক ফুয়েল সেল চালিত বিদ্যুত উৎপাদন কেন্দ্র তৈরির কথা ভাবছেন। প্রযুক্তিগত সীমাবদ্ধতাগুলো কাটিয়ে উঠতে পারলে ফুয়েল সেলই হয়তো হয়ে উঠবে ভবিষ্যত প্রজন্মের শক্তির প্রধান উৎস।

## সুবিধা
* পরিবেশ বান্ধব
* স্থায়ীত্ব অনেক বেশি
* কর্মদক্ষতা বেশি
* নিরাপদ
* ওজন কম

## তথ্যসূত্র

বিষয়শ্রেণী:তড়িৎ
বিষয়শ্রেণী:শক্তির রূপান্তর
বিষয়শ্রেণী:হাইড্রোজেন প্রযুক্তি
বিষয়শ্রেণী:শক্তি ভাণ্ডার
সুনামগঞ্জ

**সুনামগঞ্জ** বাংলাদেশের উত্তরাঞ্চলের সিলেট বিভাগের একটি শহর। প্রশাসনিকভাবে শহরটি সুনামগঞ্জ জেলা এবং সুনামগঞ্জ সদর উপজেলার সদর। এটি সুনামগঞ্জ জেলার সবচেয়ে বড় এবং প্রধান শহর। সুরমা নদীর পাড়ে সুনামগঞ্জ শহর অবস্থিত। সুনামগঞ্জ শহরের সবচেয়ে নিকটবর্তী আন্তর্জাতিক বিমানবন্দর হলো ওসমানী আন্তর্জাতিক বিমানবন্দর। বিভাগীয় শহর সিলেট থেকে সুনামগঞ্জ শহরের দূরত্ব ৫১কি.মি.।

## জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী সুনামগঞ্জ শহরের মোট জনসংখ্যা ৭০,১২৬ জন যার মধ্যে ৩৫,৯১৫  জন পুরুষ এবং ৩৪,২১১ জন নারী। এ শহরের পুরুষ এবং নারী অনুপাত ১০৫:১০০।
 
*ঘনত্ব - ৩৯৫০/বঃকিঃ
*শিক্ষিতের হার - ১.০৭%
*জনসংখ্যা বৃদ্ধির হার - ৪.৩৩%
*মোট পরিবার সংখ্যা - ৯,৪৭৭
*গড় পরিবারের আকার - ৯.২৪ জন

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।

## প্রশাসন
thumb|সুনামগঞ্জ পৌরসভার মহল্লা জিওকোড ম্যাপ

১৯১৯ সালে সুনামগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সুনামগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪৫টি মহল্লায় বিভক্ত ।  ২০.১৭ বর্গ কি.মি. আয়তনের সুনামগঞ্জ শহরের  ১৭.৩১ বর্গ কি.মি. এলাকা  সুনামগঞ্জ পৌরসভা দ্বারা পরিচালিত হয়।

## নগরচিত্র
সুনামগঞ্জ পৌর এলাকার বিভিন্ন প্রতিষ্ঠানের সংখ্যা
*সাধারণ খুচরা দোকান - ১২৬৭
*পাইকারী দোকান - ৯০
*ক্ষুদ্র শিল্প প্রতিষ্ঠান - ৯৯
*মাঝারী শিল্প প্রতিষ্ঠান - ১১৩
*বড় শিল্প প্রতিষ্ঠান - ১২
*বাসষ্ট্যান্ড - ১
*লঞ্চ জেটি - ১
*সরকারী হাসপাতাল - ৩
*প্রাইভেট হাসপাতাল - ৩
*প্রাইভেট ক্লিনিক - ৪
*ডায়াবেটিক সেন্টার -১
*মাতৃমঙ্গল কেন্দ্র - ১
*পশু হাসপাতাল - ১
*প্রাইমারীস্কুল - ১৯
*পৌর:প্রাই:স্কুল - ৭
*ভকেশনাল ট্রেনিং - ১
*পিটিআই - ১
*মাদ্রাসা - ৮
*মাধ্য: বিদ্যালয় - ৬
*কলেজ - ৪
*ব্যাংক - ১৫
*মসজিদ - ৭৩
*মন্দির - ৬
*গির্জা - ১
*কবরস্থান - ৮
*শ্মশান - ১
*শিশু সদন - ১
*অডিটরিয়াম - ১
*পাবলিক লাইব্রেরী - ২
*জাদুঘর - ২
*স্টেডিয়াম - ২
*ঈদগাহ - ৮
*মাছ প্রক্রিয়াজাত কেন্দ্র- ১
*স’মিল - ১০
*ময়দা মিল- ১
*রাইস মিল - ৬
*বেকারী - ৩
*স্টোন ক্রাশার - ২
*ল্যান্ডফিল - ১
*পাকা ইমারত - ৩০%
*আধা পাকা - ৬৫%
*কাঁচাগৃহ - ৫%

## শিক্ষা ব্যবস্থা
সুনামগঞ্জ শহরের স্বাক্ষরতার হার হলো শতকরা ৫৫.৩৫ ভাগ।
## উল্লেখযোগ্য ব্যক্তি
হাছন রাজা

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:সিলেট বিভাগের জনবহুল স্থান
ফ্রিৎস জের্নিকে

thumb|184px|ফ্রিৎস জের্নিকে (১৮৮৮-১৯৬৬)
**ফ্রিৎস জের্নিকে** (জুলাই ১৬, ১৮৮৮ - মার্চ ১০, ১৯৬৬) একজন ওলন্দাজ (নেদারল্যান্ডীয়) পদার্থবিজ্ঞানী। তিনি ১৯৫৩ সালে পদার্থবিজ্ঞানে নোবেল পুরস্কার লাভ করেন। ফেইজ কনট্রাস্ট অণুবীক্ষণ যন্ত্র উদ্ভাবনের জন্য তিনি এই পুরস্কার লাভ করেছিলেন। এই অণুবীক্ষণ যন্ত্রটি কোনরকম স্টেইন ছাড়াই কোষের অভ্যন্তরীন গঠন অনুসন্ধান করতে পারে।
## প্রাথমিক জীবন এবং শিক্ষা
ফ্রিৎস জের্নিকে জুলাই ১৬, ১৮৮৮ সালে নেদারল্যান্ডসের আমস্টারডামে কার্ল ফ্রেডেরিক অগাস্ট জের্নিকে এবং আন্তজে ডিয়েপারিংকের পরিবারে জন্মগ্রহণ করেন। বাবা-মা উভয়ই গণিতের শিক্ষক ছিলেন এবং তিনি বিশেষত করে তাঁর বাবার পদার্থবিজ্ঞানের প্রতি আগ্রহকে প্রকাশ করেছিলেন। তিনি আমস্টারডাম বিশ্ববিদ্যালয়ের রসায়ন (মেজর সাবজেক্ট), গণিত এবং পদার্থবিজ্ঞান বিষয়ে পড়াশোনা করেছেন ।

## মৃত্যু
জীবনের শেষ বছরগুলি অসুস্থতায় আক্রান্ত হয়ে তিনি ১৯৬৬ সালে নেদারল্যান্ডসের আমসরফোর্টের হাসপাতালে মারা যান। তাঁর নাতনী হলেন সাংবাদিক কেট জার্নিকে।

## তথ্যসূত্র

## বহিঃসংযোগ
* Klaas van Berkel, Frits Zernike 1888 - 1966 In: K. van Berkel, A. van Helden and L.Palm ed., A History of Science in The Netherlands. Survey, Themes and Reference (Leiden: Brill, 1999) 609 - 611. 
* Frits (Frederik) Zernike Photo
* Frits (Frederik) Zernike Biography
* Extended Nijboer-Zernike theory
* Museum Boerhaave Negen Nederlandse Nobelprijswinnaars
* H. Brinkman, ''Zernike, Frits (1888-1966)'', in Biografisch Woordenboek van Nederland.
* Prominente Groningse hoogleraren ''Frits Zernike (1888-1966)''
* Frits Zernike (1888-1966) biography at the National library of the Netherlands.
* The Ornstein-Zernike equation and integral equations
* Multilevel wavelet solver for the Ornstein-Zernike equation Abstract
* Analytical solution of the Ornstein-Zernike equation for a multicomponent fluid
* The Ornstein-Zernike equation in the canonical ensemble

বিষয়শ্রেণী:১৮৮৮-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:ওলন্দাজ পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ওলন্দাজ নোবেল বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী
মাইকেলসন ইন্টারফেরোমিটার

[thumb|right|325px|[আলোক টেবিল|আলোক টেবিলে স্হাপিত মাইকেলসন ইন্টারফেরোমিটার এর চিত্র]]
**মাইকেলসন ইন্টারফেরোমিটার** হলো আলবার্ট আব্রাহাম মাইকেলসন কর্তৃক আবিস্কৃত একটি আলোকীয় যন্ত্র।

## যন্ত্রের বিবরণ
মাইকেলসন ইন্টারফেরোমিটার প্রধানত দুটি মসৃন সমতল আয়না এবং একটি অর্ধ রূপার প্রলেপযুক্ত কাচপাতের সমন্বয়ে গঠিত। আলোক উৎস হতে একটি আরোকরশ্মি কাচপাতের মধ্য দিয়ে একটি আয়নার উপর আপতিত হয়। সেখান থেকে রশ্মিটি প্রতিফিরত হয়ে পূনরায় কাচপাতটির উপর পড়ে। কাচপাতটিতে অর্ধ রূপার প্রলেপযুক্ত থাকায় কিছু আলো প্রতিফলিত এবং কিচু আলো প্রতিসরিত হয়া
thumb|right|300px|মাইঅকেলসন ইন্টারফেরোমিটার এ আলোর গতিপথ

## তথ্যসূত্র

বিষয়শ্রেণী:ইন্টারফেরোমিটার
ডায়নামো (দ্ব্যর্থতা নিরসন)

ডাইনামো হলো একটি চৌম্বকীয় যন্ত্র যা মূলত বৈদ্যুতিক জেনারেটর হিসেবে ব্যবহৃত হয়।

**ডায়নামো** দ্বারা নিম্নের যে কোনটি বুঝাতে পারে:

* বৈদ্যুতিক জেনারেটর, যখন ডায়নামো যান্ত্রিক শক্তিকে বৈদ্যুতিক শক্তিতে রুপান্তরিত করে।
* বৈদ্যুতিক মোটর, যখন ডায়নামো বৈদ্যুতিক শক্তিকে যান্ত্রিক শক্তিতে রুপান্তরিত করে।
* ডায়নামো তত্ত্ব, ভূ-চুম্বকের সৃষ্টি সংক্রান্ত তত্ত্ব।
ভাইমার প্রজাতন্ত্র

**ভাইমার প্রজাতন্ত্র** ১৯১৯ থেকে ১৯৩৩ সাল পর্যন্ত যে জার্মান রাজ্য বিদ্যমান ছিল তার ডাকনাম। ইতিহাসবিদরা এই নামটি রেখেছিলেন ঐতিহাসিক শহর ভাইমার-এর নামানুসারে। এই শহরেই জার্মানির নতুন সংবিধান রচিত হয় এবং এটি কার্যকর করার জন্য এক বিশাল জাতীয় সম্মেলন অনুষ্ঠিত হয়। প্রথম বিশ্বযুদ্ধে জার্মানির পতনের পর ঐতিহাসিক জার্মান রাইখ-এর জন্য নতুন সংবিধান গৃহীত হয় এবং ১৯১৯ সালের ১১ আগস্ট থেকে তা কার্যকর হয় ।

**ভাইমার প্রজাতন্ত্রের নামকরণ:-**প্রথম বিশ্বযুদ্ধের পরাজয়ের পর জার্মান সম্রাট কাইজার দ্বিতীয় উইলিয়াম হল্যান্ডের পলায়ন করলে সোশ্যাল ডেমোক্র্যাটিক দল জার্মানিতে একটি প্রজাতান্ত্রিক সরকার প্রতিষ্ঠিত করে এই প্রজাতন্ত্রের প্রথম রাষ্ট্রপতি ছিলেন জার্মানির বিশিষ্ট সমাজতান্ত্রিক নেতা ফেডারিক এবারড। ওই সময় রাজধানী বারলিনে নানা গোলযোগ চলতে থাকায় নিকটবর্তী ভাইমার শহরে এই প্রজাতান্ত্রিক সরকারের কর্ম কেন্দ্র প্রতিষ্ঠিত হয়। এই জন্য এই প্রজাতন্ত্র নামে পরিচিত।

## আরও দেখুন
* ভাইমার
* ভাইমার সংবিধান
* জার্মান সাম্রাজ্য
* জার্মানি

বিষয়শ্রেণী:জার্মানির ইতিহাস
বিষয়শ্রেণী:সাংবিধানিক প্রজাতন্ত্র
বিষয়শ্রেণী:মহামন্দা
বিষয়শ্রেণী:জার্মানির প্রথম বিশ্বযুদ্ধের পরিণাম
বিষয়শ্রেণী:প্রাক্তন প্রজাতন্ত্র
বিষয়শ্রেণী:১৯১৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:জার্মানির আধুনিক ইতিহাস
উইলিস ল্যাম্ব

**উইলিস ইউজিন ল্যাম্ব** (; জন্ম: জুলাই ১২, ১৯১৩ - মৃত্যু: মে ১৫, ২০০৮) একজন মার্কিন পদার্থবিজ্ঞানী যিনি ১৯৫৫ সালে পদার্থবিজ্ঞানে নোবেল পুরস্কার লাভ করেন। হাইড্রোজেন মৌলের বর্ণালির সরল গঠন আবিষ্কার সংশ্লিষ্ট গবেষণার জন্য তাকে নোবেল পুরস্কার প্রদান করা হয়। ল্যাম্ব পলিকার্প কুশের সাথে মিলে ইলেকট্রনের নির্দিষ্ট কিছু তাড়িতচৌম্বক ধর্ম নির্ণয় করতে সক্ষম হয়েছিলেন। এর উল্লেখযোগ্য উদাহরণ হল ল্যাম্ব অপসরণ। ল্যাম্ব অ্যারিজোনা বিশ্ববিদ্যালয়ের অধ্যাপনায় নিযুক্ত ছিলেন।

## কর্মজীবন
উইলিস ল্যাম্বের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেল্‌স শহরে। তিনি ১৯৩০ সালে ইউনিভার্সিটি অব ক্যালিফোর্নিয়া, বার্কলের রসায়ন বিভাগে ভর্তি হন এবং ১৯৩৪ সালে রসায়নে বিএসসি ডিগ্রি লাভ করেন। একই বিশ্ববিদ্যালয় থেকে ১৯৩৮ সালে পিএইচডি অর্জন করেন। তার পিএইচডি উপদেষ্টা ছিলেন জে. রবার্ট অপেনহাইমার। এরপর শুরু করেন কর্মজীবন। ১৯৫৬ থেকে ১৯৬২ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞান বিভাগের ওয়াইকহ্যাম অধ্যাপক হিসেবে কর্মরত ছিলেন। এছাড়া ইয়েল, কলাম্বিয়া এবং স্ট্যানফোর্ড বিশ্ববিদ্যালয়ে শিক্ষকতা করেছেন।

## বৈবাহিক জীবন
ল্যাম্প তার প্রথম স্ত্রী আরসুলা শেফারকে ১৯৩৯ সালে বিয়ে করেন। ১৯৯৬ সালে ব্রুরিয়া কাফম্যানকে বিয়ে করেন যা পরবর্তীতে বিবাহ-বিচ্ছেদে রূপ নেয়। ২০০৮ সালে এলসি ওয়াটসন নামীয় মহিলাকে ৩য় বারের মতো বিয়ে করেন। বিংহ্যাম উইলিস নামীয় সন্তানের পিতা হিসেবে ল্যাম্ব ১৫ মে, ২০০৮ সালে ৯৪ বছর বয়সে মৃত্যুবরণ করেন।

## তথ্যসূত্র


## বহিঃসংযোগ
* উইলিস ল্যাম্ব সম্পর্কে হ্যান্স বেথের বক্তব্য - পিপ্‌ল্‌স আর্কাইভ থেকে।
* Biography and Bibliographic Resources, from the Office of Scientific and Technical Information, United States Department of Energy
* Obituary, University of Arizona, 16 May, 2008.
* Hans Bethe talking about Willis Lamb (video)
* Willis E Lamb Award for Laser Science and Quantum Optics.
* Nobel lecture
* Collection of articles and group photograph (This photograph includes, right to left, Marlan Scully, W. E. Lamb, John L. Hall, and F. J. Duarte).
* Obituary:Willis E. Lamb Jr., 94; Nobel Prize-Winning Physicist

বিষয়শ্রেণী:১৯১৩-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:মার্কিন পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:লেজার গবেষক
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:আলোক পদার্থবিজ্ঞানী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:অপটিক্যাল সোসাইটির সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
ভাল্টার বোটে

**ভাল্টার ভিলহেল্‌ম গেয়র্গ বোটে** (; ৮ জানুয়ারি ১৮৯১ – ৮ ফেব্রুয়ারি ১৯৫৭) স্বনামধন্য জার্মান পদার্থবিজ্ঞানী, গণিতবিদ, রসায়নবিদ এবং নোবেল বিজয়ী। তিনি মাক্স বর্ন-এর সাথে যৌথভাবে ১৯৫৪ সালে পদার্থবিজ্ঞানে নোবেল পুরস্কার লাভ করেন।  কোইনসিডেন্স বর্তনী উদ্ভাবনের জন্য তারা এই পুরস্কার লাভ করেছিলেন।

## প্রকাশনাসমূহ
* ভাল্টার বোটে এবং হান্স গাইগার, "*Experimentaler Teil*". ১৯২১.
* ভাল্টার বোটে, "*Bemerkung yur vorstehenden Arbeit*". ১৯২১.
* ভাল্টার বোটে, "*Remarks on the Leipziger DÒ attempt*". ১৯৪১.
* ভাল্টার বোটে, "*The distribution of velocity of the neutrons in a braking means*". ১৯৪২.
* ভাল্টার বোটে, "*The vermehrung of fast neutrons in uranium and some other work from the KWI Heidelberg*".
* ভাল্টার বোটে, "*Over radiation protection walls*".
* ভাল্টার বোটে এবং ডব্লিও ফুয়েনফের, "*Layer attempts with variation of the u and DÒ thicknesses*".

## আরও দেখুন
* **[[ইলেকট্রনিক্স]]** : যুক্তি গেট, গাইগার কাউন্টার, কম্পিউটিংয়ের ইতিহাস, কোইনসিডেন্স বর্তনী
* **[[পদার্থবিজ্ঞান]]** : Robert S. Mulliken, Neutron, Nobel Prize in Physics, Compton effect
* **Other** : Tractatus Logico-Philosophicus (5.101)

## তথ্যসূত্র

## বহিঃসংযোগ এবং প্রাসঙ্গিক অধ্যয়ন
* ডেভিড এম স্টেট্‌স "*[http://nobelprize.org/nobel_prizes/medicine/articles/states/walther-bothe.html Walther Bothe and the Physics Institute: The Early Years of Nuclear Physics]*". History of the Kaiser Wilhelm Institute (now the Max Planck Institute) for Medical Research
* "*[http://www.nobel.se/physics/laureates/1954/bothe-bio.html Walther Bothe]*". The Nobel Foundation, 2004.
* "*[http://www.nobel.se/chemistry/articles/states/walther-bothe.html Walther Bothe and the Physics Institute: the Early Years of Nuclear Physics]*". The Nobel Foundation.
* "*[http://www.nobel-winners.com/Physics/walther_wilhelm_georg_bothe.html Walther Wilhelm Georg Bothe]*". Nobel-winners.com.
* Bethe, Hans, "*[http://www.physicstoday.org/pt/vol-53/iss-7/p34.html The German Uranium Project] , Creating Copenhagen*". City University of New York, 2000.
* Annotated bibliography for Walther Bothe from the Alsos Digital Library for Nuclear Issues
* Hoffmann, Dieter, Horst Kant and Hubert Laitko. "*Walther Bothe - Wissenschaftler in vier Reichen. Forschungsschwerpunkt für Wissenschaftsgeschichte und Wissenschaftstheorie*". 1995. (*tr.* "Walther Bothe - scientists in four realms. Main point of research for science history and science theory")

## মন্তব্য

বিষয়শ্রেণী:১৮৯১-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:জার্মান পদার্থবিজ্ঞানী
বিষয়শ্রেণী:জার্মান উদ্ভাবক
বিষয়শ্রেণী:জার্মান নোবেল বিজয়ী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:হাইডেলবার্গ বিশ্ববিদ্যালয়ের শিক্ষক
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হামবোল্ড বিশ্ববিদ্যালয়ের শিক্ষক
বিষয়শ্রেণী:মাক্স প্লাংক পদক বিজয়ী
কিরিবাসের ভাষা

থাম্ব|গিলবার্টীয় বা কিরিবাস ভাষায় লেখা একটি বইয়ের প্রচ্ছদ
গিলবার্টীয় ভাষা বা কিরিবাস ভাষা অস্ট্রোনেশীয় ভাষা পরিবারের ওশেনীয় শাখার নিউক্লিয়ার মাইক্রোনেসীয় উপশাখার একটি ভাষা। এটি প্রাক্তন গিলবার্টস দ্বীপপুঞ্জ তথা বর্তমান কিরিবাস প্রজাতন্ত্রের রাষ্ট্রভাষা।

## বহিঃসংযোগ
* কিরিবাসের ভাষার উপর এথনোলগ-এর রিপোর্ট

বিষয়শ্রেণী:কিরিবাস
বিষয়শ্রেণী:ওশেনিয়ার ভাষা
বিষয়শ্রেণী:ফিজির ভাষা
বিষয়শ্রেণী:ক্রিয়া-কর্ম-কর্তা ভাষাসমূহ
পলিকার্প কুশ

**পলিকার্প কুশ** (জানুয়ারি ২৬, ১৯১১ - মার্চ ২০, ১৯৯৩) একজন জার্মান-আমেরিকান পদার্থবিজ্ঞানী। তিনি ১৯৫৫ সালে উইলিস ল্যাম্বের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি সঠিকভাবে ইলেকট্রনের চৌম্বক ভ্রামকের মান নির্ণয় করেছিলেন এবং এর মাধ্যমে আবিষ্কার করেছিলেন, প্রকৃত মানটি তাত্ত্বিক মানের তুলনায় বেশি। তার এই আবিষ্কার কোয়ান্টাম তড়িৎ-গতিবিজ্ঞানের জগতে নতুন চিন্তাধারার জন্ম দিয়েছিল।

কুশ কেইস ইনস্টিটিউট অফ টেকনোলজি (বর্তমানে কেস ওয়েস্টার্ন রিজার্ভ ইউনিভার্সিটি) থেকে ১৯৩১ সালে পদার্থবিজ্ঞান বিষয়ে স্নাতক ডিগ্রি অর্জন করেন। ১৯৩৩ সালে ইলিনয় বিশ্ববিদ্যালয় থেকে মাস্টার্স ডিগ্রি এবং একই বিশ্ববিদ্যালয় থেকে ১৯৩৬ সালে পিএইচডি সম্পন্ন করেন। তার কর্মজীবনের অধিকাংশ সময় কাটে নিউ ইয়র্ক সিটিতে অবস্থিত কলাম্বিয়া বিশ্ববিদ্যালয়ে অধ্যাপনা করে। এই বিশ্ববিদ্যালয়ে তিনি শেষ কয়েক বছর প্রভোস্ট হিসেবে দায়িত্ব পালন করেছিলেন। এখান থেকে ডালাসে নতুন প্রতিষ্ঠিত টেক্সাস বিশ্ববিদ্যালয়ে চলে যান। কলাম্বিয়াতে অধ্যাপনার সময় তিনি লেজারের উদ্ভাবক গর্ডন গৌল্ড-এর ডক্টরাল উপদেষ্টা ছিলেন।

ওহাইওর ক্লিভল্যান্ডে অবস্থিত কেইস ওয়েস্টার্ন রিজার্ভ বিশ্ববিদ্যালয়ে স্নাতক শ্রেণীর ছাত্রদের একটি আবাসিক হলের নাম কুশের নামানুসারে রাখা হয়েছে। হলটি বিশ্ববিদ্যালয়ের দক্ষিণ ক্যাম্পাসে অবস্থিত। ভবনটির নাম "কুশ হাউস"। এর অবস্থান ক্লিভল্যান্ড হাইট্‌সের কার্লটন রোডে।

## তথ্যসূত্র

## বহিঃসংযোগ
* নোবেল পুরস্কারের ওয়েবসাইটে পলিকার্প কুশের জীবনী

বিষয়শ্রেণী:১৯১১-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জার্মান পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
চেন নিং ইয়াং

**চেন-নিং ফ্রাঙ্কলিন ইয়াং** (প্রথাগত চীনা: 楊振寧; সরলীকৃত চীনা: 杨振宁; পিনিয়ান: Yáng Zhènníng) একজন চীনা বংশোদ্ভূত মার্কিন পদার্থবিজ্ঞানী। তার গবেষণার মূল বিষয় ছিল পরিসংখ্যানগত বলবিজ্ঞান এবং প্রতিসাম্য নীতি। তিনি ১৯৫৭ সালে অপর চীনা বিজ্ঞানী সুং দাও লি-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা আবিষ্কার করেছিলেন, মৌলিক কণাসমূহের মধ্যে দুর্বল বলের মিথস্ক্রিয়ায় কোন প্যারিটি (দর্পণ প্রতিফলন) প্রতিসাম্য নেই। এই আবিষ্কারটি পরীক্ষার মাধ্যমে প্রমাণ করেছিলেন চিয়েন শিয়ুং উ।

ইয়াং-এর সাথে লি'র সম্পর্কে ১৯৬২ সালের পর থেকে অবনতি হতে থাকে। এখনও তাদের মধ্যে একটি বিষয়ে বিতর্ক রয়ে গেছে। আর তা হল, কে প্রথমে দুর্বল মিথস্ক্রিয়ার ক্ষেত্রে প্যারিটির নিত্যতার ধারণাটি প্রথম ব্যক্ত করেছিলেন। ইয়াংয়ের সাথে বিখ্যাত বিজ্ঞানী রবার্ট মিল্‌স-এর সুসম্পর্ক ছিল। তারা একসাথে কাজ করেছেন। গেজ তত্ত্বে তাদের আবিষ্কৃত নতুন বিশাল ব্যপ্তির শাখাটি ইয়াং-মিল্‌স তত্ত্ব নামে পরিচিত। কণা পদার্থবিজ্ঞানের আদর্শ মডেলে ইয়াং-মিল্‌সের এ ধরনের তত্ত্বগুলো এখন অতি গুরুত্বপূর্ণ ভূমিকা পালন করছে।

## পুরস্কারসমূহ
* পদার্থবিজ্ঞানে নোবেল পুরস্কার (১৯৫৭)
* রামফোর্ড পুরস্কার (১৯৮০)
* ন্যাশনাল মেডেল অফ সাইন্স (১৯৮৬)
* বেঞ্জামিন ফ্রাঙ্কালিন মেডেল (১৯৯৩)
* বওয়ার মেডেল (১৯৯৪)
* আলবার্ট আইনস্টাইন মেডেল (১৯৯৫)
* এন বোগোলিয়ুবভ পুরস্কার (১৯৯৬)
* লার্‌স ওনস্যাগার পুরস্কার (১৯৯৯)
* বাদশাহ ফয়সাল আন্তর্জাতিক পুরস্কার (২০০১)

## তথ্য উৎস
;ইয়াং রচিত গ্রন্থাবলী:
* 
* 
* 

## বহিঃসংযোগ
* Nobel biography 
* YITP website (The C.N. Yang Institute for Theoretical Physics at the State University of New York at Stony Brook)
* Past Faculty biography (Institute for Advanced Study)
* Symmetries and Reflections (C.N. Yang retirement symposium at the State University of New York at Stony Brook)
* Official homepage I (State University of New York at Stony Brook)
* Official homepage II (The Chinese University of Hong Kong)

বিষয়শ্রেণী:১৯২২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:চীনা পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:কণা পদার্থবিজ্ঞানী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলবার্ট আইনস্টাইন পদক বিজয়ী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন যুক্তরাষ্ট্রের প্রাক্তন নাগরিক
বিষয়শ্রেণী:মার্কিন অজ্ঞেয়বাদী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:জিনহুয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:জিনহুয়া বিশ্ববিদ্যালয়ের শিক্ষক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:চীনা একাডেমি অফ সাইন্সের সদস্য
বিষয়শ্রেণী:চীনে মার্কিন অভিবাসী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:চীনের নাগরিকীকৃত নাগরিক
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক